Årsrapport Rødtangen 2023

**Kort status fra Rødtangenkomiteen 2023 og overordnet forslag for 2024**

Hovedfokus for 2023 har vært å videreføre høy aktivitet for seilsport på Rødtangen. Det har vært mye bruk av seilkroa av ungdommene som treningssted og sosialt samlingssted sommeren 2023.

Rødtangen seilkro har vært vertskap til flere arrangementer sommeren 2023; Laser master, NM-FEVA og  NM 11:mod. I tillegg har det vært avholdt seileleir og raceweek.

Det er ikke tall på hvor mange helger ungdommene har benyttet seg av seilkroa for treninger i helg og sosiale  helger.

Kroa har vært treningssted for både Hurum seilforening og Holmestrand seilforening i sammarbeid med DSF høsten 2023.

For 2023 har det vært ett bygg som har holdt seg rent og ryddig. Det er mye engasjement fra ungdommene som bidrar til å holdet stedet slik vi ønsker det. Dette er viktig å videreføre og forbedre. Alle seiljoller som er eid av foreningen fikk i vinter plass på låven, slik at det er mindre arbeid å følge opp vinterstid.

**Av administrative oppgaver har rødtangenkomiteen gjort følgende**;

• Oppgraderte slukkeapperater for økt sikkerhet.

• Kjøpt inn og plassert førstehjelpsskrin på kroa og bøyeboden for nødsituasjoner.

• Utarbeidet og implementert husordensregler for fellesområdene.

• Definert og formalisert mandatet for Rødtangenkomiteen for klarere retningslinjer og ansvarsfordeling

• Nøkkelsafe til hoveddør (mulighet å skifte kode)

Det har vært avholdt to dugnader (vår og høst) for å istandsette og lukke seilkroa fra ungdommenes side.

**Overordnet plan for 2024**

• Legge til rette for høy aktivitet for ungdommene og samlingssted for medlemmer i DSF

• Vaske og male kroa, utvendig

• Male opp flater inne i kroa

• Skifte deler av gjerne og male gjerde mot sjøen

• Skifte møbler i peisstue (kan benytte «gratis/gis bort» på finn.no)

• Fortsette med elektriske arbeider inne og ute

• Ny varmtvannsbereder og flytte denne til 1. etg (kjeller er ikke egnet sted)

• Gode løsninger for oppbevaring av foli i låven og systematikk rundt båter (joller).

Mye av arbeidet kan gjennomføres på dugnad. Vask og maling av fasader må det påregneskostnader til lift for å gjennomføre arbeidet trygt.

Det arbeides med å også for 2024 ha Kroa som treningssted for både Hurum seilforening og Holmestrand seilforening.

**For Rødtangenkomiteen**

**Steinar Østli Andreassen**